形容“人多情”的诗句有哪些
采桑子 (苏轼·北宋)润州多景楼与孙巨源相遇多情多感仍多病。
多景楼中,尊酒相逢,乐事回头一笑空。
停杯且听琵琶语。
细捻轻扰,醉脸春融,斜照江天一抹红。
采桑子 (晏殊·北宋)时光只解催人老,不信多情。
长恨离亭,滴泪春衫酒易醒。
梧桐昨夜西风急,淡月胧明。
好梦频惊,何处高楼雁一声。
点绛唇 (晏几道·北宋)花信来时,恨无人似花依旧。
又成春瘦,折断门前柳。
天与多情,不与长相守。
分飞后,泪痕和酒,占了双罗袖。
蝶恋花 (苏轼·北宋)花褪残红青杏小,燕子飞时,绿水人家绕。
枝上柳绵吹又少,天涯何处无芳草。
墙里秋千墙外遁,墙外行人,墙里佳人笑。
笑渐不闻声渐悄,多情却被无情恼。
东归在路率尔成咏 (孙万寿·隋)学宦两无成,归心自不平。
故乡尚万里,山秋猿夜鸣。
人愁惨云色,客意惯风声。
羁恨虽多情,俱是一伤情。
贺新郎 (辛弃疾·南宋)赋水仙云卧衣裳冷。
看萧然、风前月下,水边幽影。
罗袜尘生凌波去,汤沐烟江万顷。
爱一点、娇黄成晕。
不记相逢曾解佩,甚多情、为我香成阵。
待和泪,收残粉。
灵均千古怀沙恨。
恨当时、匆匆忘把,此仙题品。
烟雨凄迷僝僽损,翠袂摇摇谁整
谩写入、瑶琴幽愤。
弦断招魂无人赋,但金杯的砾银台润。
愁殢酒,又独醒。
寄人 (张泌·唐)别梦依依到谢家,小廊回合曲阑斜。
多情只有春庭月,犹为离人照落花。
江城子 (秦观·北宋)西城杨柳弄春柔。
动离忧,泪难收。
犹记多情,曾为系归舟。
碧野朱桥当日事,人不见,水空流。
韶华不为少年留。
恨悠悠,几时休。
飞絮落花时候、一登楼。
便作春江都是泪,流不尽,许多愁。
江城子 (2) (韦庄·唐)恩重娇多情易伤,漏更长,解鸳鸯。
朱唇未动,先觉口脂香。
缓揭绣衾抽皓腕,移凤枕,枕潘郎。
梁州令 (晏几道·北宋)莫唱阳关曲,泪湿当年金缕。
离歌自古最消魂,闻歌更在消魂处。
南楼杨柳多情绪,不系行人住。
人情却似飞絮,悠扬便逐春风去。
木兰花·春恨 (晏殊·北宋)绿杨芳草长亭路。<